Alexis, ég er með greiða... –Frábært.
Það væri æði að fá far í vinnuna.
Ég átti við að ég ætlaði að biðja þig um greiða.
Þú sagðist ætla að gera mér greiða.
Hver segist vera með greiða handa einhverjum?
Áttu við að þú getir ekki skutlað mér í vinnuna?
Ég get það ekki.
Þú þarft að vinna á mótelinu á föstudaginn.
Hvað sagðirðu?
Við hjálpumst öll að þessa dagana, vinan.
Eins og kommúnistar og áhugaleikarar.
Ég væri alveg til í það
en útskriftin mín verður á föstudaginn.
Verður útskriftin núna á föstudaginn? –Hvað sagðirðu?
Ég sagði ykkur það ekki því ég vil ekki að þið komið.
Það er nógu slæmt að þurfa að klæðast þessum svarta kufli
og hattinum með draslinu fyrir framan ókunnugt fólk.
Ég ætla ekki að fara.
Ég mætti á fyrri útskriftina þína
og það er ekki mér að kenna að þú varst þar ekki sjálf.
Við verðum öll að fara, David.
Ekki nema þú hafir mjög góða afsökun.
Þetta er afmælisdagurinn minn.
Við höfðum ekki gleymt því.
Við höfum ekki talað um annað í margar vikur.
Hafið þið talað um það í margar vikur?
Við höldum bara sameiginlegan afmælis– og útskriftarfögnuð.
Ég hef afar lítinn áhuga á því. –Ég líka.
Ég meina það, ekki koma.
Þau geta ekki sagt að við reyndum ekki.
Hvað? –Oj, David.
Gæti ég fengið gjafakvittun. Þetta er fyrir brúðkaupsafmæli.
Það er mikil hugulsemi, þykir mér.
Það væri óskandi að fleiri myndu eftir svona tyllidögum
en þannig er heimurinn víst ekki lengur.
Það væri fínt að fá bara gjafakvittunina.
Þú ert góð manneskja.
Er allt í sómanum? –Já.
Ein spurning.
Hefur fjölskyldan þín einhvern tímann gleymt afmælinu þínu?
Til dæmis foreldrar þínir eða systir eða jafnvel allir?
Nei, það hefur ekki gerst. Við héldum alltaf upp á það.
Stundum héldum við meira að segja tvær veislur.
Eina áður en skólanum lauk
og svo aðra með fjölskyldunni ásamt frændsystkinum mínum.
Þau gleymdu samt ýmsu öðru. –Já, auðvitað.
Það er að renna upp fyrir mér að þú eigir jafnvel afmæli.
Já, það er rétt.
Til hamingju með afmælið. Hvað ertu orðinn gamall?
Ætlarðu að gera eitthvað sérstakt í dag eða...?
Ég ætla að gleypa pillu, grenja svolítið og fara snemma í háttinn.
Þetta verður bara svona venjulegt kvöld.
Það hljómar spennandi.
Hefurðu einhvern tímann farið á Tropical–kaffihúsið?
Ég hef heyrt marga tala um að maturinn þar sé merkilega ætur.
Já, reyndar.
Við gætum farið þangað og fengið okkur afmælismat.
Það er alveg óþarfi. –Mig langar til þess.
Endilega.
Við skulum hittast þar klukkan átta. –Segjum það.
Þetta er orðið rennandi blautt. –Þú úðaðir mjög miklu.
Ég ætla að þurrka þetta. –Já.
Það kom önnur stelpa með ferilskrána sína í morgun.
Hefurðu lesið þetta, Ted? Þetta er mjög flott.
Það er til fólk sem fór í skóla
sérstaklega til að undirbúa sig fyrir svona starf.
Formleg þjálfun er yfirleitt áskilin.
Ég hef ekki hlotið formlega þjálfun.
Þessi hérna aðstoðaði við skurðaðgerðir.
Er það eitthvað sem ég ætti að gera? –Guð, nei.
Ef það er til fólk sem getur hjálpað þér ættirðu að ráða það.
Ég er mjög ánægður með störf þín.
Mér finnst gaman að hafa þig hér.
Mér finnst gaman að vera hérna
en ekki jafn gaman og þessari Tiffany Seraris.
Hún fór meira að segja í kattasumarbúðir.
Hvað viltu gera?
Ég vissi bara ekki að það væru svona margir miklu hæfari en ég
sem biðu eftir starfinu.
Þú ert samt alltaf að læra. –Já, ég veit það.
Ég tek samt starfið af einhverjum öðrum.
Einhverjum sem vill gjarnan klappa dýrum.
Kannski er annað starf þarna úti sem myndi henta mér betur.
Kannski er einhver önnur gullfalleg stúlka sem býr ekki alveg
yfir hæfninni í starfi sínu sem situr við skrifborðið mitt
og spyr sig þessarar sömu spurningar.
Það rann bara upp fyrir mér
að það er ekki nóg að langa til að koma hingað
til að hlæja að dýrabröndurunum þínum
þegar það er fólk þarna úti...
Var þetta alvöruhlátur? –Já, stundum.
Ég get nú ekki sagt að vinnan í móttökunni sé jafn skemmtileg
en þetta er fallega sagt, Alexis. Það kemur á óvart.
Ég ætti líklega að fara að drífa mig.
Útskriftin mín er í kvöld og...
Klukkan er ekki nema ellefu.
Ég borga þér laun fyrir allan daginn.
Ég skil alveg hvað þú meinar. Ég verð þá til klukkan fjögur.
Vinnudaginum lýkur klukkan fimm en við skulum bara segja það.
Damien Steele.
Við sjáumst þá fljótlega. Bless.
Stevie!
Hefurðu reynt að endurræsa hana? –Ha?
Æ, ég hélt að þú ættir í vandræðum með tölvuna eina ferðina enn.
Nei, alls ekki.
Reyndar er bara hægt að skrifa með stórum stöfum
en komdu endilega og sjáðu þetta.
Það er allt uppbókað hjá okkur. Ég var að selja síðasta herbergið.
Ertu viss um að þú hafir ekki tvíbókað alla?
Þú hefur nefnilega gert það áður.
Nei, ég bókaði þetta.
Við getum þá kveikt á orðinu "Engin"
fyrir framan "laus herbergi" á skiltinu.
Það bræddi reyndar úr sér fyrir mörgum árum.
Því miður hefur það ekki verið vandamál hingað til.
Við gætum kannski notað orðið "Engin" úr skiltinu
þar sem stendur "Engin endurgreiðsla".
Við finnum eitthvað út úr því.
Ég er svo montinn af þessu. Svona nú.
Ég held að við séum ekki svona fólk.
Upp, upp. Svona nú.
Þetta er merkisdagur, Stevie.
Fyrst við höfum tíma datt mér í hug
að við ættum að syngja aftur þetta ljúfa lag.
Ég man ekki einu sinni af hverju við hættum að æfa það.
Það er vegna þess að við erum sönghópur
en í þessu lagi þarf að vera aðalrödd
og það vill svo til að þú ert hún.
Ronnie, þegar ein lætur ljós sitt skína, skín ljósið okkar allra.
Það er það sem merking orðsins felur í sér.
Afsakið þetta, stelpur. Ég var föst í símanum.
Ég fékk bæði góðar og slæmar fréttir.
Snúast slæmu fréttirnar um að það séu engar góðar fréttir?
Frænka mín lék oft þann leik.
Góðu fréttirnar eru þær
að ég var að tala við stjórnendur smábæjarkórahátíðarinnar
og Elmdale–söngfuglarnir þurftu að hætta við á síðustu stundu.
Það fengu allir í kórnum skelfilega magakveisu og steinsmugu.
Þeir á hátíðinni voru því að spá í hvort Jassstúlkurnar
gætu hlaupið í skarðið í kvöld.
Ja, hérna.
Slæmu fréttirnar eru auðvitað þær að við Moira getum ekki verið með.
Fyrirgefðu, af hverju get ég ekki verið með?
Vegna þess að dóttir þín er að útskrifast.
Þetta verður stórskemmtileg stund fyrir þig og nemendur þína.
Rose–fjölskyldan mun samt ekki mæta
vegna þess að Alexis vill alls ekki að við komum.
Það kæmi mér ekki á óvart ef hún mætti ekki einu sinni þangað sjálf,
þessi ístöðulausa stelpuskjáta.
Þá verður það líklega bara ég sem kemst ekki á hátíðina.
Hafðu engar áhyggjur, Jocelyn. Við verðum þér til sóma.
Ég veit meira að segja um fullkomið lag til að syngja.
Ertu ekki sammála?
Sko mína. Þú ert geislandi fögur.
Varla. –Þú ert það, Alexis.
Ég ráðlegg þér að sleppa skúfbrettinu.
Það klessir bara á þér hárið
og dregur athyglina frá þessu fallega andliti.
Ég held að það sé ætlast til að maður sé með þetta.
Ef þú sleppir því skerðu þig úr.
Þú ert líka rúmum áratug eldri en allir hinir.
Er þetta beint? Lítur þetta þokkalega út?
Ég er svo stolt af þér. –Ég veit ekki af hverju.
Það útskrifast allir úr framhaldsskóla.
Það er samt ekkert auðvelt. Sérstaklega ekki á þínum aldri.
Værirðu til í að hætta að segja þetta?
Þú hefur lagt mikið á þig, Alexis. Nú þegar þú hefur afrekað þetta
mun heimurinn taka á móti þér opnum örmum.
Það er ekki orðið of seint fyrir þig að koma ef þig langar til þess.
Þetta er allt í lagi. Ekki hafa áhyggjur af mér.
Mamma jafnar sig. Ég virði óskir þínar.
Ég á bara við að ef þig langar til að koma...
Það er orðið of seint núna. –Allt í lagi.
Ef þú ætlaðir að gera eitthvað annað er það allt í lagi.
Það er einmitt málið.
Ég ætla að syngja á stórtónleikum með stelpunum
vegna þess að þú sagðir okkur að þú vildir ekki að við kæmum.
Þetta er allt í himnalagi.
Ef ég hefði vitað...
Þetta verður hvort sem er bæði langdregið og leiðinlegt.
Alexis.
Ég vona að þú vitir að þú varst og verður alltaf
það sem mestu máli skiptir hjá mér. –Takk.
Við hittumst samt eftir útskriftina.
Við höfum öll ríka ástæðu til að fagna.
Það lá við að ég sæi þig ekki.
Föstudagstraffíkin er svo rosaleg.
Ég er í það minnsta feginn að hafa pantað borð.
Þú lítur mjög vel út. –Takk fyrir.
Ég hélt að hér væri gerð krafa um sparijakka
og vildi ekki þurfa að fara í jakka frá kaffihúsinu.
Það sem er svo frábært við þennan stað
er að þeim hefur tekist að gera matseðilinn svo alþjóðlegan.
Ég er sammála því.
Ættum við að þora að fá okkur djúpsteiktu mozzarellastangirnar?
Það er hægt að fá ægilega gott vín með þeim hérna.
Afsakið hvað ég er sein.
Eru allir komnir eða verðum við fleiri?
Ég bara veit það ekki. Koma fleiri?
Nei, það eru allir komnir.
Ef þú vissir það ekki þá er ég rosalega vinsæll.
Sumir gætu meira segja kallað mig ástkæran vin.
Það er kannski fullmikið.
Vertu velkomin, Stevie.
Fyrirgefðu.
Ef ég hefði vitað af því að þú kæmir
hefði ég látið leggja á borð fyrir þrjá.
Sagði ég þér ekki...
Því fleiri því betra.
Ég ætla að skjótast aðeins á salernið og kem svo strax aftur.
Til hamingju með afmælið. –Takk.
Er þetta í lagi? –Já, hví ekki?
Hann ætlar að færa þér gjöf. Henni er fallega pakkað inn.
Ég held að ég hafi ruðst inn á stefnumót.
Nei, alls ekki.
Hann hélt að þið yrðuð bara tveir.
Hann færir þér gjöf.
Ég gerði það ekki einu sinni. –Ég tók eftir því.
Viltu að ég kíki í pakkann? –Nei, ég vil það ekki.
Þá ætla ég að segja þér svolítið.
Ef þetta hefur einhvers konar tilfinningalega skírskotun
er hann á stefnumóti við þig.
Sophie Nguyen.
Brad Poloski.
Hvar eru foreldrar þínir?
Ég bað þá um að koma ekki.
Alexis Rose.
Ég sé að þú hefur fundið gjöfina frá mér.
Við vildum bara ekki að það helltist neitt niður á hana.
Var það þess vegna sem hún er uppi á borði? –Já.
Opnaðu pakkann, David. –Nei, nei, nei, nei.
Þú getur opnað hann seinna. Þetta er ekkert merkilegt.
Þetta er fyrsta gjöfin til mín sem ég hef ekki keypt sjálfur
í mjög langan tíma. Kærar þakkir.
Þú verður svo vonsvikinn þegar þú opnar þennan pakka.
Sko?
Það er ekkert þarna.
Hvað er þetta?
Þetta er kvittun fyrir fyrstu sölunni í búðinni.
Þetta er ekki "ekkert".
Takk fyrir.
Ég frétti að einhver hefði pantað mozzarellastangir
í tilefni af afmælinu sínu.
Ég held að ég hafi náð öllu hríminu af þeim.
Ja, hérna hér.
Má bjóða ykkur eitthvað fleira? Ég er nefnilega að fara.
Ég þarf líka að fara. Ég var búin að steingleyma...
Ég ætla að taka nokkrar með mér.
Ég vara þig samt við.
Það er ekki gott að ferðast með svona.
Þær aflöguðust meira að segja á leiðinni úr eldhúsinu.
Þetta er afskaplega fínn rammi. –Takk fyrir það.
Ég er að læra þetta.
Eigum við?
Hvað ertu að gera hérna? –Þetta er útskriftin þín.
Hvað heldurðu að ég sé að gera hérna?
Ég var að taka myndir.
Ég hætti. Ég hélt að þú myndir ekki vilja koma.
Við skulum finna annað orð yfir að þú skyldir hætta.
Það gefur til kynna að yfirmaðurinn hafi verið lélegur.
Þótt þú hafir ákveðið að róa á ný mið
þýðir það ekki að við getum ekki haldið áfram að hittast.
Fyrirgefðu.
Ég er mjög ánægð með að þú skyldir koma.
Ég líka.
Ég verð að fá að sjá þessar myndir
áður en þú birtir þær á Netinu eða eitthvað. –Já, auðvitað.
Mér þykir mjög leiðinlegt að segja þér
að það er bara allt uppbókað.
Það er ekkert rúm á gistihúsinu.
Já, ég get ímyndað mér það
þegar börnin eru svona mörg og amma er með í för.
Þá er oft erfitt að finna gistingu á síðustu stundu.
Þetta er bara orðinn aðalstaðurinn á föstudagskvöldum.
Það er mikið að gera í kvöld, Roland. –Það er gott.
Nú bíðum við eftir síðasta gestinum
sem ætlaði að vera kominn fyrir klukkutíma.
Ég vildi svo gjarnan sitja hérna þér til samlætis
en ég á pantað herbergi hérna
og það væri alveg stórfínt að fá lykilinn.
Varstu búinn að panta herbergi? Það er allt fullt í kvöld, Roland.
Ég sé nafnið þitt hvergi hér.
Þú finnur mig undir nafninu Damien Steele.
Ert þú Damien Steele? –Suss.
Ég vil ekki að allur bærinn komist að því.
Roland, ég hef beðið í allt kvöld eftir Damien Steele.
David á afmæli í dag og Alexis er að útskrifast.
Bæjarstjórinn getur ekki gefið upp sitt rétta nafn
þegar hann pantar herbergi í ástarhreiðri.
Þetta er ekki þannig mótel, Roland.
Það verður það í kvöld, minn kæri.
Við Jocelyn erum nefnilega með ákveðna hefð.
Í hvert sinn eftir útskriftarathöfnina
látumst við Jocelyn vera eitthvert annað fólk
ef þú skilur hvað ég meina.
Þú varst að enda við að segja mér hvað þú meintir.
Við höfum gert þetta á hverju ári síðan við útskrifuðumst sjálf.
Ef þú skilur mig.
Ég skildi þig um leið og þú spurðir hvort ég skildi hvað þú meintir.
Þegar Joce kemur og nefnir nafnið sitt
þá heitir hún Lisa Merriweather.
Þú lætur bara sem ekkert sé, er það ekki?
Hér er lykillinn þinn, Roland. –Damien.
Til hamingju, útskriftarnemar.
Í tilefni þessa afreks ykkar erum við með svolítið mjög óvænt.
Ég held að þetta sé orðið gott. –Ertu viss?
Hún talaði um eitthvað mjög óvænt. Ég held að við ættum að vera kyrr.
Þetta var skemmtilegt kvöld.
Ég er mjög ánægður með að hafa ákveðið
að fjárfesta í fyrirtækinu þínu, David.
Það er mjög fallega sagt.
"Ég er líka mjög feginn að þú gerðir það, Patrick,
vegna þess að annars hefði þetta alls ekki gengið svona vel."
Það er kannski fullmikið sagt.
Takk. –Fyrir hvað?
Ég hef aldrei gert þetta áður. Ekki með karlmanni.
Ég hafði áhyggjur af því að þú færir án þess að við gerðum þetta.
Takk fyrir að gera þetta að veruleika hjá okkur.
Það vill svo vel til að ég er afar örlát manneskja.
Eigum við að tala saman á morgun?
Við getum talað saman hvenær sem þú vilt.
Samt helst ekki fyrr en eftir klukkan tíu.
Ég er nefnilega enginn morgunhani.
Góða nótt, David. –Góða nótt, Patrick.
Til hamingju með afmælið, David.
Til hamingju með útskriftina, Alexis. –Takk.
Því hann er öndvegisdrengur og hún er öndvegisstúlka.
Þau eru öndvegismanneskjur að hafa útskrifast og fæðst í dag.
Til hamingju með daginn, Alex og David.
Við gerðum eins vel og við gátum.
Við skulum líka óska mömmu ykkar
til hamingju með frammistöðu sína í kvöld.
Við megum heldur ekki gleyma pabba ykkar.
Hr. Rose bókaði hvert einasta herbergi á mótelinu
og það hefur aldrei gerst áður.
Við erum öndvegismanneskjur. Já, við erum öndvegismanneskjur.
Við erum öll öndvegismanneskjur...
Mér finnst þessi söngur draga svolítið athyglina
frá afmælinu mínu.
Við móðir þín... Við faðir þinn...
Við erum svo stolt af ykkur.
Íslenskur texti: Berglind Anna Sigurðardóttir